|  |
| --- |
| **Sikorskij S-16** |
|  |
|  |
|  |
| Tipas | Naikintuvas |
| Gamintojas | Russo-Balt |
| Kūrėjas | Igoris Sikorskis |
| Gamybos metai | 1915–1916, 1917 |
| Pirmas skrydis | 1915 m. vasario 15 d. |
| Baigtas naudoti | 1923 m. |
| Pagrindiniai naudotojai |  Rusijos Imperijos KOP   Sovietų Rusijos KOP   Ukrainos KOP |
| Pagaminta vnt. | 18 vnt. (3 bandomieji ir 15 serijinių) |
| Vieneto kaina | 9500 rublių |

**Sikorskij S-16** arba **RBVZ S-XVI** (rus. *РБВЗ-С-16*) (pagal gamintojo pavadinimą) – 1914–1915 m. Rusijos imperijoje sukurtas vienvietis medinės konstrukcijos, drobe trauktas palydos naikintuvas biplanas su atvira kabina ir fiksuota važiuokle. Orlaivio konstruktorius – Igoris Sikorskis.

Lėktuvas buvo sukurtas kaip palydos naikintuvas strateginiams bombonešiams „Ilja Muromec". Kuriant lėktuvą buvo naudojamasi prieškarinio britiško sportinio lėktuvo „Sopwith Tabloid" pavyzdžiais.

S-16 neišsiskyrė kovinėmis savybėmis, iš dalies prie to prisidėjo silpnesnis nei projekte numatytas variklis. Pagrindinė šiame lėktuve pritaikyta inovacija buvo leitenanto G. Lavrovo sukurtas 7,7 mm kalibro kulkosvaidžiui pritaikytas sinchronizatorius – tai buvo pirmasis Rusijoje sukurtas ir vienas pirmųjų pasaulyje orlaivių su tokiu įrenginiu.

Pirmasis S-XVI buvo baigtas konstruoti 1915 m. vasario 6 d. Jėgainei panaudotas 80 AG galiod variklis, nors lėktuvas buvo projektuojamas 100 AG galios varikliui.

1915 m. gruodžio 17 d. Rusijos vyriausybė užsakė 18 lėktuvų, kurie buvo pagaminti Rusijos-Baltijos vagonų gamykloje Sankt Peterburge ir pristatyti iki 1916 m. pradžios. Teigiama, kad vėliau, 1917 m. buvo pagaminta dar viena nedidelė partija.

Eksploatacija
-------------

S-XVI buvo labai manevringas, dėl nepakankamos galios jis nepasižymėjo diniminėmis charakteristikomis.

Šie orlaiviai buvo naudojami Pirmajame Pasauliniame kare, Rusijos revoliucijos, Rusijos pilietiiame kare, Ukrainos nepriklausomybės kare.

Lėktuvu skriadė vienas iš Rusijos imperijos asų Jurijus Gilše.

Sovietų Rusijos ir SSRS KOP juos naudojo iki 1923 m. Mažiausiai vieną orlaivį po 1917 m. naudojo Ukrainos Liaudies Respublikos kariuomenė.

Operatoriai
-----------

 1:1 mastelio neskraidanti S-16 kopija, eksponuojama Naujosios Anglijos aviacijos muziejuje Konektikutas, JAV.Rusija Rusijos Imperija
* Rusijos imperatoriškosios oro pajėgos

Tarybų Sąjunga Sovietų Rusija
* Sovietų Rusijos karinės oro pajėgos

Ukrainian State Ukrainos Liaudies Respublika
* Ukrainos Liaudies Respublikos oro laivynas

Techniniai duomenys
-------------------

* **Įgula:** 1
* **Ilgis:** 6,2 m
* **Sparno mojis:** 8,4 m
* **Aukštis:** 2,78 m
* **Sparnų plotas:** 25,36 m2
* **Svoris**
	+ **tuščio:** 407 kg
	+ **kilimo:** 676 kg
* **Jėgainė:**
	+ **numatyta**: 75 kW (100 AG) galios devynių cilindrų oru aušinamas rotacinis variklis Le Rhône 9J
	+ **faktiškai naudota**: 60 kW (80AG) galios septynių cilindrų oru aušinamas rotacinis variklis Gnome Monosoupape 7 Type A

* **Propeleris:** dvimentis, medinis, fiksuoto žingsnio
* **Kuro bakas**: 90 litrų

**Skrydžio duomenys**

* **Didžiausias greitis:** 120 km/h (65 mazgai)
* **Skrydžio lubos:** 3 500 m
* **Kilimo greitis:** 2,08 m/s
* **Kilimo laikas:**
	+ **Į 1,000 m**: 8 minutės
* **Sparno apkrova:** 26,8 kg/m2
* **Specifinė galia:** 0.14 AG/kg

**Ginkluotė**

* **Kulkosvaidžiai:** vienas 7,7 mm kalibro Lavrovo kulkosvaidis arba vienas 7,7 mm kalibro Vickers kulkosvaidis su 500 šovinių atsarga

Šaltiniai
---------

* (EN) William Green and Gordon Swanborough. The Complete Book of Fighters. Colour Library Direct, Godalming, UK: 1994. ISBN 1-85833-777-1.
* (FR) Kulikov, Victor (June 1998). „Les chasseurs Sikorsky das le Grande Guerre (1ère partie)", Avions: Toute l’aéronautique et son histoire (63): 20–25. ISSN 1243-8650.
* (FR) Kulikov, Victor (July 1998). „Les chasseurs Sikorsky das le Grande Guerre (dernière partie)", Avions: Toute l’aéronautique et son histoire (64): 20–29. ISSN 1243-8650.
* (PL) Wiesław Bączkowski: *Samoloty I wojny światowej*. Warszawa: Lampart, 2000.

Išnašos
-------

1. ↑  Wiesław Bączkowski: *Samoloty I wojny światowej*. Warszawa: Lampart, 2000. p. 102
2. ↑  „War Machines Drawn: Sikorsky S.16". 28 November 2015.